- Hindi News
- National
- मेडिकल काॅलेज के लिए मिले 34 करोड़ रुपए, खाते में पड़े पड़े पूरी राशि लैप्स
मेडिकल काॅलेज के लिए मिले 34 करोड़ रुपए, खाते में पड़े-पड़े पूरी राशि लैप्स
कालेज को जरूरतों के अनुसार केंद्र व स्टेट सरकार से उसके प्रोजेक्ट के अनुसार समय-समय पर बजट स्वीकृत होता है। जो काम नहीं हुए हैं उसके लिए अगले साल फिर से बजट की स्वीकृति होगी। कालेज नया है इसलिए बजट की मंजूरी को लेकर अभी कोई दिक्कत नहीं होगी। -डा. पीएम लुका, डीन, मेडिकल कालेज सरगुजा
कालेज में प्रोजेक्ट के अनुसार स्वीकृत होता है बजट
अभी तक भवन निर्माण के लिए जमीन तक फाइनल नहीं: कालेज के स्थायी भवन के निर्माण के लिए अभी तक जमीन फाइनल नहीं हुई है। बिशुनपुर में ही सैनिक स्कूल के पास में स्थायी भवन के लिए जमीन देखी गई है लेकिन अभी तक जमीन फाइनल नहीं हो पाई है। इससे भी भवन के निर्माण की प्रक्रिया रूकी है। यदि जमीन फाइनल हो जाती तो निर्माण एजेंसी सीजीएमएससी द्वारा ड्राइंग डिजाइन कर काम शुरू कराने टेंडर निकाल दिया जाता। इससे निर्माण की राशि सीजीएमएससी को ट्रांसफर हो जाती है, वह लैप्स नहीं होती।
विशुनपुर स्थित सैनिक स्कूल का पुराना भवन जिसमें मेडिकल की होती है पढ़ाई।
उधार के पुराने सैनिक स्कूल भवन में चल रहा है कालेज
केंद्र प्रवर्तित योजना के तहत कालेज को मिला था बजट
सरगुजा मेडिकल कालेज को इस साल जून में एमसीआई से मान्यता मिलीं थी। तब आनन-फानन में कालेज शुरू करने बिशुनपुर स्थित पुराने सैनिक स्कूल भवन में कालेज शुरू किया गया। इसमें कालेज की जरुरतों के अनुसार कुछ निर्माण कराए गए। सेकेंड इयर की क्लास के लिए बिशुनपुर में ही नर्सिंग कालेज भवन व हास्टल को लिया गया है। इससे कालेज की स्थिति का अनुमान लगाया जा सकता है।
सरगुजा मेडिकल कालेज केंद्र परिवर्तित योजना के तहत शुरू हुआ है। इसके अनुसार कालेज को इंफ्रास्ट्रक्चर सहित अन्य जरूरतों के लिए केंद्र सरकार 75 फीसदी व संबंधित राज्य सरकार 25 फीसदी बजट देती है। इसी के तहत वर्ष 2016-17 के बजट में कालेज को केंद्र से कालेज को 34 करोड़ 50 लाख रुपए मिला था।
नए वित्तीय वर्ष में स्वीकृति मिलने पर ही हो पाएगा राशि का उपयोग
भास्कर संवाददाता|अंबिकापुर
सरगुजा मेडिकल कालेज के अधोसंरचना विकास के लिए केंद्र व राज्य सरकार से 34 करोड़ से ज्यादा राशि मिली लेकिन प्रबंधन की लापरवाही से इस राशि के एक पैसे का भी उपयोग नहीं हो पाया।
कालेज प्रबंधन न तो भवन के लिए कुछ कर पाया और न ही विभिन्न विभागों में उपकरण सहित जरूरी सुविधाओं के जुटाने राशि का स्टीमेट तैयार कर प्रक्रिया में ले पाया। इससे पूरी राशि साल भर खाते में पड़े-पड़े लैप्स हो गई। इसको लेकर रायपुर में कालेज प्रबंधन की बैठक में सचिव ने नाराजगी जाहिर की है। यदि कालेज द्वारा पहले की राशि को खर्च करने प्रक्रिया में लेकर उपकरण सहित जरूरी चीजों के लिए स्टीमेट तैयार कर लिया गया होता तो यह राशि लैप्स नहीं होती। बताया जा रहा है कि वित्तीय वर्ष में बजट स्वीकृत होने पर ही नए काम हो पाएंगे।
सरगुजा मेडिकल कालेज को केंद्र परिवर्तित योजना के तहत पिछले वित्तीय वर्ष में 29 करोड़ 12 लाख रुपए मिले थे। इसी प्रकार राज्य शासन से 7 करोड़ रुपए आवंटित हुआ था। इससे कालेज के नए भवन निर्माण सहित अस्पताल के विभिन्न विभागों में उपकरणों की खरीदी होनी थी। जमीन नहीं मिलने से भवन के निर्माण शुरू होना तो दूर, टेंडर तक नहीं निकल पाया।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva